Greek Legal Document

Category: 201

Content:
40. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 57 της 15 Φεβρ./4 Μαρτ. 1991 (ΦΕΚ Α΄  27) (Διόρθ. Σφαλμ. στο ΦΕΚ Α΄ 54/17 Απρ.  1991) «Οργανισμός του Ταμείου Πρόνοιας Δικηγόρων Αθηνών». Έχοντας υπόψη: 1.Τις διατάξεις: α.Της παρ. 5 του άρθρ. 24 του Νόμ. 1558/1985 «Κυβέρνηση και Κυβερνητικά όργανα» (ΦΕΚ 137/Α/1985). β.Του Νόμ. 1586/1986 «Βαθμολογική διάρθρωση των θέσεων του Δημοσίου Νομικών προσώπων δημοσίου δικαίου και των Οργανισμών τοπικής αυτοδιοίκησης και άλλες διατάξεις» (ΦΕΚ 37/Α/ 1.4.1986) και ιδιαίτερα του άρθρ. 9 παρ. 10 αυτού. γ.Της παρ. 8 του άρθρ. 24 του Νόμ. 1586/1986 όπως αντικαταστάθηκε από την παρ. 5 του άρθρ. 22 του Νόμ. 1735/1987 «Προσλήψεις στο Δημόσιο Τομέα, Κοινωνικός έλεγχος στη Δημόσια Διοίκηση, Πολιτικά Δικαιώματα και άλλες διατάξεις» (ΦΕΚ 195/Α/1987). δ.Του άρθρ. 1 του νόμ. 753/1948 «Περί διατάξεων τινών αφορωσών την περί των Ταμείων Προνοίας Δικηγόρων Νομοθεσίας». 2.Την Υ. 1140/1051173/1390/0001/9.7.90 Απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στον Υφυπουργό Οικονομικών» (ΦΕΚ 420/Β/1990). 3.Την από 18 Μαΐου 1989 απόφαση των Διοικητικών Συμβουλίων του Δικηγορικού Συλλόγου Αθηνών και του Ταμείου Προνοίας Δικηγόρων Αθηνών. 4.Την αριθ. 461/4.9.1990 γνωμοδότηση του Συμβουλίου της Επικρατείας μετά από πρόταση των Υπουργών Προεδρίας της Κυβέρνησης, Δικαιοσύνης, Υγείας, Πρόνοιας και Κοινωνικών Ασφαλίσεων και του Υφυπουργού Οικονομικών, αποφασίζουμε: Διάρθρωση υπηρεσιών Άρθρ.1.-Οι υπηρεσίες του Ταμείου Προνοίας Δικηγόρων Αθηνών διαρθρώνονται ως εξής: 1.Διεύθυνση Ασφάλισης 2.Διεύθυνση Υγειονομικού Διάρθρωση Διευθύνσεων Άρθρ.2.-1.Τη Διεύθυνση Ασφάλισης συγκροτούν τα ακόλουθα τμήματα και Γραφεία: α.Τμήμα Παροχών β.Τμήμα Μητρώου και παροχών εξόδου (εφάπαξ) (Μετά τη σελ. 402,112) Σελ. 402,113 Τεύχος 1093-Σελ. 41 Ταμεία Προνοίας Δικηγόρων 6.Δ.δ.38-40 γ.Τμήμα Οικονομικού δ.Γραφείο Διοικητικού ε.Γραφείο Ταμείου στ.Γραφείο Νομικών Υποθέσεων 2.Τη Διεύθυνση Υγειονομικού συγκροτούν τα ακόλουθα ιατρεία και εργαστήρια: α.Παθολογικό β.Καρδιολογικό γ.Μικροβιολογικό-Βιοχημικό δ.Ακτινολογικό ε.Χειρουργικό στ.Γυναικολογικό ζ.Παιδιατρικό η.Οφθαλμολογικό θ.Ωτορινολαρυγγολογικό ι.Δερματολογικό ια.Κυτταρολογικό ιβ.Ορθοπεδικό ιγ.Νευρολογικό ιδ.Οδοντιατρικό Από τα πιο πάνω Ιατρεία και Εργαστήρια το Μικροβιολογικό-Βιοχημικό και Οδοντιατρικό λειτουργούν σε επίπεδο τμήματος, τα δε υπόλοιπα σε επίπεδο Γραφείου. Αρμοδιότητες Υπηρεσιών Άρθρ.3.-1.Οι αρμοδιότητες της Διεύθυνσης Ασφάλισης, είναι οι ακόλουθες κατανεμόμενες μεταξύ των Τμημάτων και των Γραφείων αυτής ως εξής: α.Τμήμα Παροχών Μέριμνα για την παροχή Νοσοκομειακής, Ιατρικής, Υγειονομικής και Φαρμακευτικής Περίθαλψης των ασφαλισμένων μελών του Ταμείου. Μέριμνα για την έκδοση εγγυητικών επιστολών και παραπεμπτηρίων στα νοσοκομεία, κλινικές, θεραπευτήρια, τους συμβεβλημένους εξωτερικούς Ιατρούς και επιμελείται για τη θεώρηση των ιατρικών συνταγών. Έλεγχος των δικαιολογητικών, που υποβάλλονται σ’ αυτά από τους ασφαλισμένους ή τα νοσοκομεία κλινικές θεραπευτήρια φαρμακεία, οπτικούς, ιατρούς, κ.λπ. από νοσοκομειακή, υγειονομική, ιατρική περίθαλψη και εκκαθάριση των παραπάνω λογαριασμών. Παροχή επιδόματος ασθένειας στους εν ενεργεία δικηγόρους και επίδομα κυήσεως και λοχείας στις γυναίκες δικηγόρους, σύμφωνα με τις ισχύουσες διατάξεις. Επίσης καταβάλλει στους εν ενεργεία δικηγόρους και τα μέλη των οικογενειών τους έξοδα κηδείας. Σελ. 402,114 Τεύχος1093-Σελ. 42 Έλεγχος και θεώρηση των καταστατικών και των τροποποιήσεων των Εταιρειών που δημοσιεύονται στο Πρωτοδικείο Αθηνών, για την πληρωμή των σχετικών εισφορών υπέρ του Ταμείου. β.Τμήμα Μητρώου και παροχών εξόδου (εφάπαξ) Μέριμνα για κάθε θέμα που αφορά την είσοδο (εγγραφή) και έξοδο των ασφαλισμένων του Ταμείου. Επιμέλεια για την εγγραφή των δικηγόρων και των προστατευομένων μελών και της κατά τις κείμενες διατάξεις διαγραφής τους, της εγγραφής των συνταξιούχων δικηγόρων Αθηνών και των οικογενειών τους, καθώς και των ασκουμένων με τις οικογένειές τους. Τήρηση ατομικών φακέλλων και καρτελλών όλων των ασφαλισμένων και μέριμνα για την συγκέντρωση των στατιστικών στοιχείων που το αφορούν (είσοδος, έξοδος, θάνατος, αναπηρία κ.λπ.). Έλεγχος των βιβλιαρίων ενσήμων και εισφορών των ασφαλισμένων και καταχώρηση αυτών στα ειδικά ευρετήρια. Θεώρηση και ανανέωση των βιβλιαρίων ασθενείας και φαρμάκων σύμφωνα με τις ισχύουσες διατάξεις. Έλεγχος των δικαιολογητικών για τη φιλοξενία στους βρεφονηπιακούς σταθμούς, τις παιδικές κατασκηνώσεις των τέκνων των ασφαλισμένων μελών, εκκαθάριση των λογαριασμών αυτών και υποβολή για έγκριση στο αρμόδιο όργανο. Βεβαίωση του χρόνου ασφάλισης των ασφαλισμένων του Ταμείου, παραλαβή των αιτήσεων για τη χορήγηση εφάπαξ παροχής στους δικηγόρους και στους υπαλλήλους του Ταμείου, έλεγχος, επεξεργασία, εκκαθάριση και υποβολή τους για έγκριση στο αρμόδιο όργανο. γ.Τμήμα Οικονομικού Τήρηση και ενημέρωση όλων των λογιστικών βιβλίων και λοιπών στοιχείων του Ταμείου, κατάρτιση και παρακολούθηση της εκτέλεσης του Προϋπολογισμού, μέριμνα για την πραγματοποίηση, σύμφωνα με τις κείμενες διατάξεις των δαπανών και την εκκαθάριση αποδοχών και λοιπών αποζημιώσεων του προσωπικού. Σύνταξη των μηνιαίων λογιστικών καταστάσεων κίνησης λογαριασμών ισοζυγίων, γενικού καθολικού και αναλυτικού καθολικού, κατάρτιση ισολογισμού και απολογισμού και παρακολούθηση των λογιστικών συναλλαγών με τις Τράπεζες. 6.Δ.δ.40 Ταμεία Προνοίας Δικηγόρων Μέριμνα για την ενέργεια κάθε είδους προμηθειών του Ταμείου, σύμφωνα με τις κείμενες διατάξεις, σύνταξη των προκηρύξεων των διαγωνισμών προμηθειών, παραλαβή των υλικών αποθήκευση και διάθεση στα Πολυϊατρεία του Ταμείου και στα διάφορα τμήματα, τήρηση λογιστικής υπηρεσίας προμηθειών και αποθήκης. Μέριμνα για την διαχείριση των ενσήμων και διάθεση αυτών στους ενσημοπωλητές ταμίες του Ταμείου την έκδοση και έλεγχο όλων των ενταλμάτων πληρωμής για την υπηρεσία παρέδρου στό Ελεγκτικό Συνέδριο. Έλεγχος της ταμειακής υπηρεσίας του Ταμείου στα εντάλματα πληρωμής, στα Γραμμάτια είσπραξης και τα ένσημα και μέριμνα για την αρχειοθέτηση όλων των ενταλμάτων πληρωμής και γραμματίων εισπράξεων του Ταμείου. Επιμέλεια για την απόδοση των παρακρατηθεισών ασφαλιστικών εισφορών στα διάφορα ασφαλιστικά Ταμεία (Ταμείο Συντάξεων Αυτοκινητιστών, Ίδρυμα Κοινωνικών Ασφαλίσεων κ.λπ.) την απόδοση παρακρατηθέντος φόρου μισθωτών και τρίτων, όπως και Μετοχικό Ταμείο Πολιτικών Υπαλλήλων, χαρτόσημο κ.λπ. Μέριμνα για την απόδοση επικουρικής σύνταξης στους συνταξιούχους υπαλλήλους του Ταμείου, σύμφωνα με το Μητρώο προσωπικού συνταξιούχων (συντάξεις ασφαλιστικές εισφορές, κ.λπ.), και ενημέρωση όλων των σχετικών βιβλίων αρχείων σύμφωνα με τις ισχύουσες διατάξεις. δ.Γραφείο Διοικητικού Επιμέλεια για κάθε θέμα που αφορά την υπηρεσιακή και προσωπική κατάσταση των υπαλλήλων του Ταμείου (πρόσληψη, αποχώρηση τήρηση Μητρώου τήρηση βιβλίου παρουσίας και αδειών ατομικών φακέλλων και φύλλων ποιότητας προαγωγές μετατάξεις τοποθετήσεις κ.λπ.). Μέριμνα για την παραλαβή της εισερχόμενης αλληλογραφίας τη διακίνηση και διεκπεραίωσή της, την τήρηση γενικού και εμπιστευτικού πρωτοκόλλου φύλαξη γενικού αρχείου δακτυλογράφηση και κοινοποίηση διαφόρων εγγράφων, εγκυκλίων εντολών και διατάξεων. Επιμέλεια για τη βεβαίωση από τον Προϊστάμενο ή το νόμιμο αναπληρωτή του της ακρίβειας αντιγράφων, φωτογραφιών ή φωτοτυπικών εγγράφων και δικαιολογητικών ύστερα από αντιπαραβολή τους με το υποδεικνυόμενο σχετικό πρωτότυπο ή ακριβές αντίγραφο. Επιμέλεια και μέριμνα για την δακτυλογράφηση και τήρηση των πρακτικών του Διοικητικού Συμβουλίου του Ταμείου, την τήρηση γενικού αρχείου και την αρχειοθέτηση των πάσης φύσεως εγγράφων και διαταγών του Υπουργείου, του Διοικητικού Συμβουλίου και της Διευθύνσεως του Ταμείου. Επιμέλεια για την απογραφή όλων των υλικών και ειδών που ευρίσκονται στο Ταμείο, όπως επίσης φροντίδα  για τον καθορισμό και φύλαξη των γραφείων και επίπλων του Ταμείου καθώς επίσης για την συντήρηση των ακινήτων και μηχανημάτων του Ταμείου και την ασφάλιση της κινητής και ακίνητης περιουσίας του Ταμείου και την τήρηση σχετικού Μητρώου. ε.Γραφείο Ταμείου Το Γραφείο αυτό επιμελείται για τις εισπράξεις των πάσης φύσεως καταβολών και πόρων στο Ταμείο από τους ασφαλισμένους ή τρίτους, σύμφωνα με τις κείμενες διατάξεις του Ταμείου. Πώληση και διακίνηση των ειδικών ενσήμων του Ταμείου στα Δικαστήρια μέσω των ενσημοπωλητών ταμείων. Μέριμνα για τις πληρωμές από νοσήλια, υγειονομική και φαρμακευτική περίθαλψη στα ασφαλισμένα μέλη του ή τρίτους (Νοσοκομεία, Ιατρούς, κ.λπ.). Μέριμνα για την πληρωμή των μισθών του προσωπικού και των αποζημιώσεων (εφάπαξ) των ασφαλισμένων μελών και του προσωπικού. Μέριμνα για τη σύσταση παγίας προκαταβολής χαρτοσήμου ενσήμων Ταμείου Νομικών, και εντύπων υπευθύνων δηλώσεων για την εξυπηρέτηση των πολιτών. στ.Γραφείο Νομικών Υποθέσεων Το Γραφείο αυτό επιμελείται για κάθε δικαστική και εξώδικη υπεράσπιση των συμφερόντων του Ταμείου ενώπιον παντός Δικαστηρίου, Αρχής ή τρίτων κάνει γνωμοδότηση για κάθε θέμα που παραπέμπεται σ’ αυτό από το Διοικ. Συμβούλιο του Ταμείου ή τον Διευθυντή ενώ τηρεί αρχείο γνωμοδοτήσεων και δικαστικών αποφάσεων. Επίσης επιμελείται με τη σύνταξη και μονογράφηση των κάθε φύσης σχεδίων συμβάσεων ή συμφωνητικών καθώς και των εγγράφων τα οποία κατά την κρίση του Δ.Σ. ή του Διευθυντή του Ταμείου απαιτούν νομική κάλυψη για την εξασφάλιση των συμφερόντων του Ταμείου. 2.Οι αρμοδιότητες της Διεύθυνσης Υγειονομικού είναι οι ακόλουθες: Γνωμάτευση επί όλων των θεμάτων που αναφέρονται στην υγειονομική περίθαλψη επί των αιτήσεων των ασφαλισμένων για δαπάνες νοσηλείας του εξωτερικού και επί αιτήσεων δαπανών νοσηλείας που υποβάλλονται από την υπηρεσία. Παρακολούθηση της πορείας νοσηλείας των ασφαλισμένων του Ταμείου, που νοσηλεύονται στα νοσοκομεία κλινικές και θεραπευτήρια. Διάρθρωση θέσεων Άρθρ.4.-Οι θέσεις του προσωπικού του Ταμείου Προνοίας Δικηγόρων Αθηνών, διαρθρώνονται κατά κατηγορία και Κλάδο ως εξής: Α.ΤΑΚΤΙΚΟ ΠΡΟΣΩΠΙΚΟ ΚΑΤΗΓΟΡΙΑ ΠΕ α)Κλάδος ΠΕ Διοικητικός Οικονομικός 12 θέσεις. β)Κλάδος ΠΕ Ιατρών Ειδικοτήτων 23 θέσεις. Από τις παραπάνω θέσεις ορίζονται έξι (6) Παθολόγων 2 Καρδιολόγων 4 Μικροβιολόγων, 2 Ακτινολόγων, μία (1) Χειρούργου, μία (1) Ωτορινολαρυγγολόγου, μία (1) Δερματολόγου, μία (1) Ορθοπεδικού, μία (1) Κυτταρολόγου, μία (1) Νευρολόγου, μία (1) Γυναικολόγου, μία (1) παιδιάτρου, μία (1) Οφθαλμιάτρου. γ)Κλάδος ΠΕ Οδοντιάτρων, 10 θέσεις. δ)Κλάδος ΠΕ Χημικών μία (1) θέση. (Μετά τη σελ. 402,114) Σελ.402,115 Τεύχος 1093-Σελ. 43 Ταμεία Προνοίας Δικηγόρων 6.Δ.δ.40 ΚΑΤΗΓΟΡΙΑ ΤΕ  α)Κλάδος ΤΕ Διοικητικός Λογιστικός 4 θέσεις. β)Κλάδος ΤΕ Νοσηλευτικής 9 θέσεις γ)Κλάδος ΤΕ Επαγγελμάτων Υγείας, και Πρόνοιας 11 θέσεις. Από τις παραπάνω θέσεις ορίζονται 5 με ειδικότητα οδοντοτεχνικής, 3 με ειδικότητα βοηθών Ιατρικών Εργαστηρίων 3 με ειδικότητα Ραδιολογίας και Ακτινολογίας. ΚΑΤΗΓΟΡΙΑ ΔΕ α)Κλάδος ΔΕ Διοικητικός Λογιστικός, 23 θέσεις στις οποίες εμπεριέχονται και μία (1) θέση ταμία, μία (1) θέση διαχειριστού χρημάτων και ενσήμων και 2 θέσεις ενσημοπωλητών. β)Κλάδος ΔΕ Βοηθών Νοσοκόμων, 8 θέσεις. γ)Κλάδος ΔΕ Τηλεφωνητών μία (1) θέση. ΚΑΤΗΓΟΡΙΑ ΥΕ α)Κλάδος ΥΕ Επιμελητών 5 θέσεις. β)Κλάδος ΥΕ Προσωπικού καθαριότητας, 3 θέσεις. Προσόντα διορισμού στον εισαγωγικό βαθμό των παραπάνω κλάδων ορίζονται τα προβλεπόμενα κατά περίπτωση στο Προεδρικό Δ/γμα 194/1988, καθορισμός προσόντων διορισμού σε θέσεις των δημοσίων υπηρεσιών και νομικών προσώπων δημοσίου δικαίου (ΦΕΚ 84/Α/1988), όπως αυτό ισχύει κάθε φορά. Β.ΛΟΙΠΟ ΠΡΟΣΩΠΙΚΟ Μία (1) θέση Νομικού Συμβούλου με έμμισθη εντολή, Προσόν διορισμού ορίζεται άδεια δικηγορίας στον Άρειο Πάγο. Μία (1) θέση θυρωρού Νυκτοφύλακα με σχέση εργασίας ιδιωτικού δικαίου. Μία (1) θέση προσωρινή με σχέση εργασία ιδιωτικού δικαίου αορίστου χρόνου του Κλάδου ΔΕ Παρασκευαστών Χειριστών του Νόμ. 1476/1984. 5 θέσεις καθαριστριών με ωρομίσθιο. Προσόντα πρόσληψης στις θέσεις νυκτοφύλακα και καθαριστριών, ορίζονται τα προβλεπόμενα για τους κλάδους ΥΕ. Προϊστάμενοι Υπηρεσιών Άρθρ.5.-1.Στη Διεύθυνση Ασφάλισης προΐσταται υπάλληλος του Κλάδου ΠΕ Διοικητικού –Οικονομικού ή ΤΕ Διοικητικού-Λογιστικού ή ΔΕ Διοικητικού – Λογιστικού, ο οποίος: α)Προΐσταται όλων των υπηρεσιών του Ταμείου β)Υπογράφει κάθε έγγραφο της Διεύθυνσης, τις επιταγές, τα εντάλματα πληρωμών και τις εντολές προς τις Τράπεζες, είναι δε εισηγητής των θεμάτων του Ταμείου, στο Διοικητικό Συμβούλιο, χωρίς ψήφο. Στα Τμήματα της Διεύθυνσης προΐστανται υπάλληλοι των Κλάδων ΠΕ Διοικητικού-Οικονομικού ή ΤΕ Διοικητικού-Λογιστικού ή ΔΕ ΔιοικητικούΛογιστικού. Σελ. 402,116 Τεύχος 1093-Σελ. 44 2.Στη Διεύθυνση Υγειονομικού προΐσταται υπάλληλος του Κλάδου ΠΕ Ιατρών Ειδικοτήτων ο οποίος α)προΐσταται όλων των υπηρεσιών της Διεύθυνσης β)είναι θεράπων ιατρός, γ)γνωματεύει επί των αιτήσεων δαπανών νοσηλείας εξωτερικού και εσωτερικού που του υποβάλλονται από την υπηρεσία, δ)παρακολουθεί την πορεία της νοσηλείας των ασφαλισμένων του Ταμείου που νοσηλεύονται στα νοσοκομεία κλινικές και θεραπευτήρια. Στα Τμήματα της Διεύθυνσης προΐστανται υπάλληλοι του Κλάδου ΠΕ Ιατρών Ειδικοτήτων και ΠΕ Οδοντιάτρων, αντίστοιχα. Κατάταξη Προσωπικού Άρθρ.6.-Από τη δημοσίευση του παρόντος το προσωπικό που υπηρετεί στο Ταμείο Προνοίας Δικηγόρων Αθηνών κατατάσσεται κατά κλάδο ως εξής: Α.ΜΟΝΙΜΟ ΠΡΟΣΩΠΙΚΟ Στις θέσεις του Κλάδου ΠΕ Διοικητικού Οικονομικού, οι υπάλληλοι του Κλάδου ΠΕ Διοικητικού Οικονομικού. Στις θέσεις του Κλάδου ΠΕ Ιατρών Ειδικοτήτων οι υπάλληλοι του κλάδου ΠΕ Ιατρών Ειδικοτήτων. Στις θέσεις του Κλάδου ΠΕ Οδοντιάτρων, οι υπάλληλοι του Κλάδου ΠΕ Οδοντιάτρων. Στις θέσεις του Κλάδου ΠΕ Χημικών οι υπάλληλοι του Κλάδου ΠΕ Χημικών. Στις θέσεις του Κλάδου ΤΕ Διοικητικού Λογιστικού οι υπάλληλοι του Κλάδου ΤΕ Διοικητικού Λογιστικού. Στις θέσεις του κλάδου ΤΕ Νοσηλευτικής, οι υπάλληλοι του κλάδου ΤΕ αδελφών Νοσοκόμων. Στις θέσεις του Κλάδου ΤΕ Επαγγελμάτων Υγείας και Πρόνοιας οι υπάλληλοι του Κλάδου ΤΕ Παραϊατρικών Επαγγελμάτων. Στις θέσεις του κλάδου ΔΕ Διοικητικού-Λογιστικού, οι υπάλληλοι του κλάδου ΔΕ Διοικητικού Λογιστικού. Στις θέσεις του Κλάδου ΔΕ Βοηθών Νοσοκόμων οι υπάλληλοι του Κλάδου ΔΕ Βοηθών Νοσοκόμων. Στις θέσεις του Κλάδου ΔΕ Τηλεφωνητών οι υπάλληλοι του Κλάδου ΔΕ Τηλεφωνητών. Στις θέσεις του Κλάδου ΥΕ Επιμελητών, οι υπάλληλοι του Κλάδου ΥΕ Βοηθητικού Προσωπικού. Στις θέσεις του Κλάδου ΥΕ Προσωπικού Καθαριότητας, οι υπάλληλοι του Κλάδου ΥΕ Προσωπικού Καθαριότητας. Β.ΛΟΙΠΟ ΠΡΟΣΩΠΙΚΟ Στις θέσεις με έμμισθη εντολή και σχέση εργασίας ιδιωτ. δικαίου οι υπηρετούντες στο Ταμείο με έμμισθη εντολή και σχέση εργασίας ιδιωτ. δικαίου. 6.Δ.δ.40 Ταμεία Προνοίας Δικηγόρων